stanford-oval/wikipedia huggingface dataset:
אנטיב
היסטוריה

העיר נוסדה במאה ה-5 לפני הספירה כמושבה של היוונים שקראו לה "אנטיפוליס" (שפירושו "העיר שכנגד"). העיר שימשה זמן רב כמרכז סחר חשוב.
הרומאים שלטו בעיר מאז שנת 43 לפני הספירה והסנאט הרומי הציב בה מושל במשך 500 שנה והעיר גדלה והפכה לשער הימי הראשי של הפרובינקיה גאליה נארבוננסיס. ניתן היום לראות באזור שרידים מהתקופה הרומית ובהם אמות מים, קירות מבצר ואמפורות .
לאחר קריסתה של האימפריה הרומית בשנת 476 לספירה, השתלטו על העיר שבטים ברבריים שונים והדבר הוביל לתקופה ארוכה של חוסר יציבות. במאה ה-10 נבנו סביב אנטיב חומות וביצורים וכן טירה. במשך 200 השנים הבאות, חוותה העיר תקופה של התחדשות.
לקראת סוף המאה ה-15, האזור היה תחת שליטתו והגנתו של המלך הצרפתי לואי ה-11. תקופה זו התאפיינה ביציבות אך הנמל הקטן של אנטיב איבד מחשיבותו.
החל מאמצע המאה ה-19, הפך שוב אזור אנטיב לפופולרי היות שאנשים עשירים מרחבי אירופה גילו את יופיו הטבעי ובנו במקום את בתיהם היוקרתיים.
בשנת 1946 הגיע לעיר האומן פבלו פיקאסו ושהה בה במשך חצי שנה.
גאוגרפיה

אנטיב שוכנת בריביירה הצרפתית, ויש לה גישה נוחה מכיוון האלפים הימיים. יש 48 חופים לאורך 25 ק"מ של קו החוף המקיף את אנטיב.
ישנם נמלי יאכטות רבים אשר מספקים שירותי עגינה עבור מגוון ספינות. החל מספינות דיג ועד יאכטות בגודל מלא. הגדול בנמלים הוא נמל וובאן, שהוא נמל היאכטות הגדול ביותר באירופה, עם יותר מ 2,000 מקומות עגינה. זה הנמל הישן שהיה לב ליבה של העיר היוונית העתיקה של "אנטיפוליס", הצלבנים עברו בו בדרכם לארץ הקודש. כיום הוא המרינה הגדולה ביותר באירופה, ועוגנות בו סירות דיג ויאכטות פאר מקומיות.
ברחבי העיר ניתן למצוא מוטיבים וסממנים יוונים ורומים לצד אדירכלות בארוק משולבת לצד קווי אדריכלות של התקופה הרומית. כיום, מוגדרים אתרים אלה כאתרי מורשת עולמית.
ביום 25 במאי 1999 העיר הייתה הראשונה לחתום על אמנת איכות הסביבה במדינה, אשר מחייבת באופן פעיל לשמר את הסביבה הטבעית.
אתרים בעיר

מוזיאון פיקסו
המוזיאון הארכאולוגי
מצודת Carré Fort
פסל הנווד Le Nomade
פסל La Medussa מדוזה (מיתולוגיה)
פסל Jakintoun יקינתון
המרינלנד של אנטיב
ספורט

הספורט הוא חלק חשוב בחיי התרבות המקומית. בעיר שוכן מרכז ההדרכה הארצי בכדורסל. כמו כן קיימת בעיר אטרקציה בשם מרינלנד הכוללת פארק בריכות שחייה ודולפינריום.
בעיר קיימת קבוצת כדורסל מקצוענית אולימפיק אנטיב, שזכתה בשנות ה-90 פעמיים באליפות ליגת העל הצרפתית בכדורסל.
תחבורה

במרכז העיר יש תחנת רכבת המחברת אותה לניס, קאן, מרסאי, פריס ומספרי יעדים אחרים.
שדה התעופה הכי קרוב לאנטיב נמצא בעיר ניס.
מהנמל הימי ניתן לקחת קווי שייט לאיים הקרובים כמו קורסיקה ו סרדיניה.
ערים תאומות

דנמרק אולבורג, דנמרק
טורקיה בודרום, טורקיה
איטליה דסנזאנו דל גארדה, איטליה
ישראל אילת, ישראל
אירלנד קינסייל, אירלנד
ארצות הברית ניופורט ביץ', ארצות הברית
יוון אולימפיה, יוון
גרמניה שריבש גמונד, גרמניה
רוסיה קרסנוגורסק, רוסיה
דמוגרפיה

אוכלוסיית העיר אנטיב מנתה 76,994 תושבים במפקד האוכלוסין שהתקיים ב-2008. העיר מהווה חלק במטרופולין של ניס, שאוכלוסייתו הכוללת עולה על 900,000 תושבים.
להלן גרף התפתחות האוכלוסייה בעיר:
תמונות מהעיר
תמונת נוף של אנטיב ממעוף הציפור
המעגנה והמצודה של אנטיב
יאכטה עוגנת באנטיב
מדרחוב בשעות הערב
תחנת הרכבת של אנטיב
המגדלור של אנטיב
המרינלנד של אנטיב
חצי האי אנטיב
בית כנסת
המרינה
כנסיית נוטר-דם דה לה פלטה
רחבה על שם שארל דה גול
ראו גם

ז'ואן-לה-פן
פרדיקה דה מנזס

פרדיקה דה מנזס (בפורטוגזית: Fradique de Menezes; נולד ב-21 במרץ 1942) הוא נשיא סאו טומה ופרינסיפה מאז 2001.
פרדיקה דה מנזס נולד בקולוניה הפורטוגזית סאו טומה ב-1942, בנו של גבר פורטוגזי ואישה ילידת האי. הוא למד בתיכון בפורטוגל, ולמד חינוך ופסיכולוגיה באוניברסיטה החופשית של בריסל.
מנזס כיהן בתפקיד שר החוץ של סאו טומה ופרינסיפה בשנים 1986–1987. הוא נבחר לתפקיד הנשיא ביולי 2001, כאשר זכה ב-55.2% מהקולות וגבר על מנואל פינטו דה קוסטה, שקיבל כ-40% מהקולות.
ב-30 ביולי 2006 נבחר מנזס לכהונה נוספת כאשר זכה ב-60.58% מהקולות, ובכך גבר על פטריק טרואבדה, בנו של הנשיא לשעבר מיגל טרואבדה.
דניאל לווילז

| --- | --- |
אין תמונה חופשית
 לידה:  יוני 1956 (בת 68) בלגיה בריסל, בלגיה
 מדינה:  בלגיה 
 השתייכות:   צבא בלגיה
 תקופת הפעילות:  1979–2015 (כ־36 שנים)
 דרגה:   גנרל מאיור
 
דניאל לווילז (בצרפתית: Danielle Levillez; נולדה ביוני 1956) היא גנרל מאיור בדימוס בצבא בלגיה. האשה הראשונה בתולדות בלגיה שהגיעה לדרגת גנרל.
ביוגרפיה

לווילז נולדה בבריסל ביוני 1956. היא למדה רוקחות באוניברסיטה החופשית של בריסל וכימיה באוניברסיטת לובן. ב-1979 התגייסה לצבא בלגיה ועבדה בתחילה בבית המרקחת הצבאי הראשי בניבל. ב-2002 הפכה לקולונל הראשון בצבא בלגיה, ובדצמבר 2005 מונתה למפקדת כוחות הרפואה של בלגיה. במקביל הועלתה לדרגת בריגדה גנרל, והייתה בכך לאשה הראשונה בתולדות בלגיה שהגיעה לדרגת גנרל. ב-2009 מונתה לראש מחלקת הרווחה של הצבא. ב-2012 הועלתה לדרגת גנרל מאיור. במשך שנים רבות ייצגה את בלגיה בוועידת הנשים של נאט"ו, ולתקופה קצרה אפילו שימשה כסגנית נשיאת הוועדה. ב-1 ביולי 2015 היא עזבה את הצבא.
פוליטיקה של הונגריה

הפוליטיקה של הונגריה מתבססת על היותה רפובליקה פרלמנטרית דמוקרטית ייצוגית. ראש המדינה הוא נשיא הונגריה, הממלא תפקיד טקסי ברובו, וראש הרשות המבצעת הוא ראש ממשלת הונגריה המקבל את אמונו מהאספה הלאומית, בית המחוקקים החד-ביתי הנבחר במערכת רב-מפלגתית.
הרשות המבצעת ברפובליקה היא ממשלת הונגריה, המחזיקה גם בסמכות חקיקה לצד האספה הלאומית, הרשות המחוקקת במדינה, בית מחוקקים חד-ביתי המורכב מ-199 חברים הנבחרים לארבע שנים. הרשות השופטת אינה תלויה ברשות המבצעת וברשות המחוקקת.
ב-2022 הכריז האיחוד האירופי שהונגריה "אינה עוד דמוקרטיה מלאה" והפרלמנט האירופי הגדיר אותה כאוטוקרטיה אלקטורלית (אנ'). בהחלטה הוכרז שהמדינה עוברת שחיקה דמוקרטית מאז 2010, אז זכתה ברית פידס-KDNP בראשות ויקטור אורבן ברוב מיוחס של שני שלישים בפרלמנט ואימצה חוקה חדשה.
הנשיא

נשיא הונגריה, הנבחר על ידי האספה הלאומית כל חמש שנים, הוא ראש המדינה. תפקידו הוא טקסי ברובו, אך באופן רשמי הוא המפקד העליון של הכוחות המזוינים וסמכויותיו כוללות את מינוי ראש הממשלה, העמדתו להצבעת אמון בפרלמנט ומינוי רשמי של שרים. אם הנשיא מת, מתפטר או נבצר ממנו בדרך אחרת למלא את תפקידו, יושב ראש האספה הלאומית הופך לנשיא בפועל.
הרשות המבצעת

ממשלת הונגריה היא הרשות המבצעת של המדינה. על הממשלה, ראשה ושריה לקבל אמון מהאספה הלאומית, הפרלמנט של הרפובליקה. חובותיה של ממשלת הונגריה הן, בין היתר, שמירה על הסדר החוקתי ועל זכויות האזרחים, ניהול עבודת משרדי הממשלה, הנחיית פעולות צבא הונגריה, המשטרה ורשויות אכיפת החוק והגדרת יחסי החוץ של הונגריה.
חוקת הונגריה מבוססת על חוק היסוד של הרפובליקה הפדרלית של גרמניה לאחר מלחמת העולם השנייה, ולכן אימצה הונגריה את השיטה הנהוגה בממשלת גרמניה. לראש הממשלה תפקיד מוביל ברשות המבצעת, והחוקה מעניקה לו את הסמכות להגדיר את המדיניות הכללית של הממשלה ואת הזכות הבלעדית למנות ולפטר שרים. על כל מועמד לתפקיד שר להופיע בדיון פתוח בפני ועדה פרלמנטרית אחת לפחות, ולאחר מכן עליו לעבור הצבעה באספה הלאומית ולקבל אישור רשמי מנשיא הרפובליקה.
ראש ממשלת הונגריה, נכון ל-2024, הוא ויקטור אורבן ממפלגת הימין השמרנית פידס. הוא מכהן מאז 29 במאי 2010 (14 שנים ו-237 ימים) בארבע כהונות רצופות, ולפני כן כיהן בתפקיד גם בשנים 1998–2002.
הרשות המבצעת > שרי הממשלה

| משרד | שר |
| --- | --- |
משרד ראש הממשלה: גרגלי גוליאס
לשכת ראש הממשלה: אנטל רוגאן
משרד הפנים: שנדור פינטר
משרד ההגנה: טיבור בנקו
משרד משאבי האנוש: מיקלוש קאסלר
משרד החוץ והמסחר: פטר סיירטו
משרד המשפטים: יודית ורגה
משרד האוצר: מיהאי ורגה
משרד החקלאות: אישטוואן נאגי
משרד החדשנות והטכנולוגיה: לאסלו פלקוביץ'
שרים בלי תיק: יאנוש סולי, אנדראה ברטפאי-מאגר, קטלין נובאק
הרשות המחוקקת

האספה הלאומית, בית מחוקקים חד-ביתי בן 199 חברים, היא הרשות המחוקקת והפרלמנט של הונגריה. האספה יוזמת ומאשרת חקיקה. חברי האספה נבחרים מדי ארבע שנים בשיטת בחירות מעורבת: 106 נציגים נבחרים בבחירות אזוריות עם נציג אחד מכל מחוז בחירה, ו-93 נציגים נבחרים לפרלמנט מטעם מפלגה או רשימה בבחירות בשיטה היחסית. אחוז החסימה בבחירות היחסיות הוא 5%.
נשיא האספה הלאומית נבחר על ידי חברי הפרלמנט מדי ארבע שנים. הוא מנהל את ישיבות האספה ובמקרה של מוות, התפטרות או נבצרות של נשיא הונגריה הוא מכהן כראש המדינה בפועל. יושב ראש הפרלמנט הנוכחי הוא לאסלו קובר ממפלגת פידס, המכהן מאז 6 באוגוסט 2010 במשך ארבעה מושבים רצופים (מהאספה הלאומית השישית עד התשיעית).
הרשות המחוקקת > מפלגות

המערכת הפוליטית של הונגריה היא מערכת רב-מפלגתית, אך למעשה יש בה רק שתי קואליציות גדולות.
קואליציית הימין היא פידס-KDNP, איחוד של הברית האזרחית ההונגרית עם מפלגת העם הנוצרית דמוקרטית השולטת באספה הלאומית ובממשלת הונגריה מאז 2010 ומחזיקה לאחר הבחירות הפרלמנטריות בהונגריה 2022 ברוב גדול של 135 מתוך 199 חברי פרלמנט, מתוכם 116 של פידס ו-19 של KDNP.
קואליציית המרכז-שמאל, הנמצאת באופוזיציה מאז 2010, היא יחד למען הונגריה המחזיקה ב-57 מושבים באספה הלאומית. הברית כוללת את הקואליציה הדמוקרטית (15 מושבים), המפלגה הסוציאליסטית ההונגרית (10), מומנטום (10), יוביק (8), דיאלוג – הירוקים (6) ו-LMP – מפלגת הירוקים של הונגריה (5).
מפלגות נוספות המיוצגות בפרלמנט הן מפלגת ימין הרדיקלי תנועת המולדת שלנו (6 מושבים) ושלטון עצמי לאומי של הגרמנים ההונגרים (1) המייצגת את המיעוט הגרמני.
הרשות השופטת

הרשות השופטת בהונגריה כוללת ארבעה ערכאות: 106 בתי משפט של נפות (ושישה של רובעי בודפשט) ו-20 בתי משפט לעניינים מינהליים ועבודה הם הערכאה הנמוכה ביותר. מעליהם נמצאים 20 בתי משפט מחוזיים (אחד בכל אחד ממחוזות הונגריה ועוד אחד בבירה בודפשט). מעל בתי המשפט המחוזיים ישנן חמש מועצות שיפוט (בודפשט, דברצן, גיור, פץ' וסגד), שהן בתי דין לערעורים. בית המשפט העליון בהונגריה הוא הקוריה, המפרסם החלטות עקרוניות והחלטות שיפוטיות לגבי החלטות בתי המשפט הנמוכים. מערכת המשפט ההונגרית עצמאית לגמרי מהרשות המחוקקת והמבצעת.
בנוסף לבתי המשפט הרגילים, בהונגריה בית משפט חוקתי בן 15 שופטים, בעל סמכות להעביר ביקורת שיפוטית ולפסול חקיקה בשל חוסר חוקתיות. חברי בית המשפט נבחרים לתקופה של 12 שנים. במדינה גם יועץ משפטי לממשלה המשמש גם כתובע ראשי ואינו תלוי לחלוטין ברשות המבצעת, אך סמכויותיו אינן מוגדרות ושנויות במחלוקת. בנוסף קיימים משרדי נציב קבילות הציבור שמטרתם להגן על זכויות אזרחיות, מיעוטים, חינוך ואקולוגיה בעניינים לא שיפוטיים. לנציבי קבילות הציבור סמכות להוציא החלטות משפטיות מחייבות מאז סוף 2003.
הרשות השופטת > רפורמות אורבן וטענות לפגיעה בדמוקרטיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-2010, עם ניצחונה בבחירות של מפלגת פידס בראשות ויקטור אורבן ועלייתה לשלטון, החלו בהונגריה שינויים משמעותיים בנוגע לרשות השופטת.
השינוי הראשון שביצעה ממשלת אורבן היה שינוי הרכב ועדת הפרלמנט הקבועה לבחירת שופטים. עד 2010 כללה הוועדה נציג אחד מכל סיעה באספה הלאומית, אך לאחר השינוי חולקו חבריה לפי גודלן היחסי של המפלגות בפרלמנט. מבקרי הקואליציה השלטת טוענים כי מאז מילאה ממשלת הונגריה את בית המשפט החוקתי בשופטים נאמנים לה, ושכעת הוא משמש בעיקר להכשרת אינטרסים ממשלתיים ואיבד את מטרתו המקורית כמגן דמוקרטי של שלטון החוק וזכויות האדם.
הערות שוליים

מדיה וקבצים בנושא  בוויקישיתוף
1 2  MEPs: Hungary can no longer be considered a full democracy, הפרלמנט האירופי, ‏15 בספטמבר 2022
↑  יענקי פרבר, הפרלמנט האירופי: "הונגריה איננה עוד דמוקרטיה מלאה", באתר בחדרי חרדים, 16 בספטמבר 2022
↑  יואב איילון, כך חיסל אורבן את הדמוקרטיה הליברלית ההונגרית, באתר "שקוף", 6 בינואר 2020
↑  Hungary's Government Has Taken Control of the Constitutional Court, ועדת הלסינקי ההונגרית, ‏25 במרץ 2015
| --- | --- |
בקרת זהויות :  NLI: 987007531552405171  LCCN: sh85063073 
תמאש סוליוק, נשיא הונגריה ה-7 מאז 5 במרץ 2024
ויקטור אורבן, ראש ממשלת הונגריה מאז 29 במאי 2010
בניין הפרלמנט ההונגרי, מקום מושבה של האספה הלאומית
לאסלו קובר, נשיא האספה הלאומית מאז 6 באוגוסט 2010
הרכב האספה הלאומית לאחר הבחירות הפרלמנטריות בהונגריה 2022:  פידס-KDNP ‏(135)  יחד למען הונגריה (57)  תנועת המולדת שלנו (6)  שלטון עצמי לאומי של הגרמנים ההונגרים (1)
בניין בית המשפט העליון בבודפשט
עיצוב אלומה

עיצוב אלומה (באנגלית: Beamforming או Spatial Filtering) היא טכניקה בתחום עיבוד אותות, בשימוש מערכי שידור/קליטה לשידור זוויתי.
התופעה מושגת על ידי שילוב של אלמנטים במערך מופע באופן שאותות בזוויות מסוימות יחוו התאבכות בונה ובזוויות אחרות התאבכות הורסת.
עיצוב אלומה ניתן ליישום גם בקצה המשדר וגם בקצה הקולט כדי ליצור את אפקט הסלקציה המרחבית. התוספת בעצמה על שידור רב-זוויתי נקרא שבח (Gain).
עיצוב אלומה נמצא בשימוש רחב במכשירים המשתמשים בגלי רדיו. הוא מיושם באפליקציות רדאר, סונאר, סייסמולוגיה, תקשורת אלחוטית, רדיו-אסטרונומיה, אקוסטיקה, וביורפואה.
ראו גם

ניהוג אלומה
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
קסאבייר צ'ן

קסאבייר צ'ן (במנדרינית תקנית: 陳昌源/夏維耶, בפין-יין: Xavier Chen; נולד ב-5 באוקטובר 1983 בבריסל שבבלגיה) הוא כדורגלן עבר בלגי ממוצא טאיוואני ששיחק בעמדת המגן הימני.
חיים אישיים

צ'ן נולד בבריסל שבבלגיה לאב טאיוואני ולאם צרפתייה. סבו הוא דיפלומט לשעבר המתגורר בטאיוואן. לצ'ן יש תואר שני במשפטים מטעם האוניברסיטה החופשית של בריסל, והוא הכדורגלן הפעיל היחיד באירופה עם תואר כזה.
קריירת מועדונים > קורטרייק

צ'ן שיחק ברוב שנות ילדותו במחלקת הנוער של אנדרלכט, ובשנת 2003 עבר למחלקת הנוער של קורטרייק. ב-31 באוגוסט 2005 ערך את הופעת הבכורה שלו במועדון במסגרת ליגת המשנה הבלגית, כששיחק 90 דקות בניצחון 2-1 על וירטון במסגרת המחזור הראשון. צ'ן שיחק במועדון במשך שתי עונות, בהן ערך 38 הופעות.
קריירת מועדונים > מכלן

לקראת עונת 2007/2008 עבר צ'ן למכלן שעלתה לליגת העל הבלגית, בה גם הפך בהמשך לקפטן. ב-3 באוגוסט 2007 ערך צ'ן את הופעת הבכורה שלו במועדון, כששיחק 90 דקות בהפסד 1-0 לאנדרלכט במסגרת המחזור הראשון בליגה. הוא שיחק במועדון במשך 5 עונות וחצי, בהן ערך 141 הופעות ליגה.
קריירת מועדונים > גוויג'ואו רנה

בחודש ינואר 2013 עבר צ'ן החליט לעבור לגווינג'ואו רנה מליגת העל הסינית בשל קשיים בנסיעות החוזרות בין בלגיה לטאיוואן. המועדון רכש אותו תמורת 750 אלף ליש"ט. ב-8 במרץ 2013 ערך צ'ן את הופעת הבכורה שלו במועדון, כששיחק 90 דקות בהפסד 2-1 לצ'ינגדאו ג'וננג במסגרת המחזור הראשון בליגה. ב-12 במאי 2013 הבקיע את שער הבכורה שלו במועדון, שער בדקה ה-87 בניצחון 1-0 על צ'נצ'ום יטאי במסגרת המחזור התשיעי בליגה. הוא שיחק במועדון במשך 3 עונות, בהן ערך 75 הופעות והבקיע שני שערים. בתחילת חודש ינואר 2016 עזב צ'ן את גוויג'ואו רנה ואמר שהוא רצה לשחק בסין במשך תקופה מקסימלית של 3 שנים.
קריירת מועדונים > החזרה למכלן

בתחילת חודש ינואר 2016 חזר צ'ן למכלן.
קריירה בינלאומית

האפשרות של צ'ן לשחק בנבחרת הרפובליקה הסינית התגלתה על ידי אחראי היחסים הציבוריים של התאחדות הכדורגל של הרפובליקה הסינית, צ'ן צ'ה, וצ'ן הוזמן לשחק בנבחרת. שלושה חודשים לאחר מכן גם התאחדות הכדורגל הסינית ביקשה את שירותיו של צ'ן. ב-24 במאי 2011, עם שכנוע מצד קרובי משפחתו בטאיוואן, בחר צ'ן לשחק עבור נבחרת הרפובליקה הסינית. ב-3 ביולי 2011 ערך צ'ן את הופעת הבכורה שלו בנבחרת הרפובליקה הסינית, כששיחק 90 דקות בניצחון 3-2 על נבחרת מלזיה במסגרת מוקדמות מונדיאל 2014. צ'ן הבקיע את שער הניצחון של נבחרתו במשחק זה בדקה ה-75.
מדלן דה מלמסטר

| --- | --- |
אין תמונה חופשית
 לידה:  8 בינואר 1904 בריסל, בלגיה 
 פטירה:  3 בספטמבר 1996 (בגיל 92) לינסה, בלגיה 
 מדינה:  בלגיה 
 מקצוע:  עורכת דין 
 מידע חסידת אומות העולם
 פרסים והוקרה:  חסידת אומות העולם (8 בנובמבר 1999) 
 קישורים חיצוניים
 יד ושם:  מדלן דה מלמסטר
 
מדלן דה מלמסטר (בפלמית: Madeleine De Meulemeester;‏ 1904 – 1996) הייתה עורכת דין, פעילה בתנועת הצופים העולמית וחסידת אומות העולם מבלגיה.
קורות חיים

דה מלמסטר נולדה בברוז'. היא למדה משפטים באוניברסיטה החופשית של בריסל וקיבלה תואר דוקטור. היא הייתה שותפה בייסוד מספר ארגוני נשים וארגונים חברתיים בבלגיה.
לאחר כיבוש בלגיה בידי הגרמנים השתתפה דה מלמסטר עם אחותה בארגון התנגדות לגרמנים ובהסתרת יהודים, בהם מבוגרים ותינוקות. הן אף הקימו תחנת רדיו מחתרתית ששידרה שידורים מחתרתיים במהלך המלחמה.
קורות חיים > פעילותה להצלת יהודים בתקופת השואה

בנובמבר 1942 הוסתר גבריאל צימרמן בן ה-11 בביתן של מדלן ומרסל דה מלמסטר שהתגוררו באותה עת בבריסל. מאוחר יותר העבירו השתיים את אחיו הקטן של צימרמן, אדוארד, למסתור אצל אחיהן ז'ורז', ליד ברוז'. הן שינו את שם משפחתו והציגוהו כיתום מאזורי ליאז' שהופצצו, אך השאירו ליד מיטתו ספר תפילות יהודיות, כדי להקל על תחושת הבדידות שחש לאחר ניתוקו ממשפחתו, וזאת למרות הסכנה הברורה שבכך. האחיות דה מלמסטר הרשו לגבריאל להיפגש עם אחיו הקטן אדוארד, אך לא מסרו לו היכן מוסתר אדוארד, למען ביטחונם של השניים. דה מלמסטר העבירה את גבריאל למקום מסתור אחר, בבריסל, למען ביטחונו, שם נשאר עד השחרור בספטמבר 1944. הורי הילדים נעצרו במאי 1944 והאב נספה בבוכנוואלד.
כמו כן סייעה מדלן דה מלמסטר להצלתם של ילדים יהודים נוספים על ידי הסתרתם אצל קרובי משפחתה ועל ידי העברתם משם למקומות מסתור אחרים, עם גבור הסכנה לחשיפתם ולמעצרם של המסתירים והמוסתרים.
קורות חיים > לאחר המלחמה

לאחר המלחמה הייתה דה מלמסטר פעילה בארגוני נשים, ארגוני צופים וארגונים קתוליים, בהן אגודת המדריכות והצופות העולמית.
היא נפטרה בשנת 1996 בכפר לינסה (Lincé)‏, 30 ק"מ מדרום למסטריכט.
ב-1999 הוכרה מדלן דה מלמסטר בתור חסידת אומות העולם.
בשנת 2001 הוכרו גם ארבעה מבני משפחתה של דה מלמסטר כחסידי אומות העולם, בהם ז'וזאן סיגאר ובעלה של ז'וזאן, שהיה אחיה של מדלן דה מלמסטר.
ערן מיטלמן

| --- | --- |

 לידה:  3 בספטמבר 1970 (בן 54)
 מוקד פעילות:  ישראל
 תקופת הפעילות:  מ-1993
 מקום לימודים:  תלמה ילין 
 סוגה:  רוק
 שפה מועדפת:  עברית 
 כלי נגינה:  קלידים
 שיתופי פעולה בולטים:  היהודים (1993–2006) אביב גפן (2006–הווה, 1993–1998) בלאקפילד "לא נפסיק לשיר" "כוכב נולד" "בית ספר למוסיקה" "הכוכב הבא" "הכל הולך" היהודים (2013–)
 מספר צאצאים:  2 
 פרופיל ב-IMDb
 
ערן מיטלמן (נולד ב-3 בספטמבר 1970) הוא מוזיקאי ישראלי וקלידן. חבר בלהקת היהודים והתעויוט.
ביוגרפיה

מיטלמן למד בתיכון תלמה ילין במגמת מוזיקה, והיה חבר במקהלת קונסרבטוריון תל אביב כזמר בס.
מיטלמן היה הקלידן של להקת היהודים משנת 1993 עד 2006. בנוסף, היה קלידן בלהקת התעויוט שהקים הזמר אביב גפן בשנים 1993 עד 1998.
התפרסם גם עקב היותו נגן הקלידים בתוכניות "לא נפסיק לשיר", "כוכב נולד", "בית ספר למוסיקה", "ארץ נהדרת", "הכוכב הבא", "אני גיטרה" ו"הכל הולך".
ב-2006 חזר להופיע עם אביב גפן והתעויוט.
בפברואר 2013 שב מיטלמן ללהקת "היהודים".
חייו האישיים

באוקטובר 2009 מיטלמן נישא לטל סיגלר, ולהם בת ובן.
מתגורר בהוד השרון.
מנחם בנית

| --- | --- |

 לידה:  3 באוגוסט 1914
 פטירה:  24 בפברואר 2007 (בגיל 92)
 שם לידה:  Max Berenblut 
 ענף מדעי:  בלשנות
 מקום מגורים:  בלגיה, ישראל
 מקום קבורה:  בית העלמין ירקון 
 מוסדות:  אוניברסיטת תל אביב  האוניברסיטה העברית בירושלים 
 פרסים והוקרה:  חתן פרס ישראל לחקר לשונות היהודים לשנת 1999, קיבל את אות לגיון הכבוד של ממשלת צרפת
 תרומות עיקריות
 חקר תרבות צרפת והשפה הצרפתית.
 
מנחם בנית (בכתיב לועזי: Menachem Banitt;‏ 3 באוגוסט 1914 – 24 בפברואר 2007) היה חוקר תרבות צרפת והשפה הצרפתית. חתן פרס ישראל לחקר לשונות היהודים לשנת 1999.
בנית נולד בשם מקס ברנבלוט באנטוורפן שבבלגיה. הוא למד בבית הספר היהודי "תחכמוני" והיה פעיל כמדריך בתנועת "בני עקיבא". בשנת 1938 סיים לימודי תואר ראשון באוניברסיטה החופשית של בריסל, ואחר-כך נשלח על ידי הקהילה היהודית לבית המדרש לרבנים "École des Hautes Études Rabbiniques" בפריז שבצרפת. פעילותו בתנועת בני עקיבא הומרה בתקופה זו בפעילות במסגרת "הצופים היהודיים".
עם פלישת גרמניה הנאצית לצרפת נמלט לאזור צרפת החופשית, היה פעיל במסגרת "הצופים היהודיים הצרפתיים" ונמנה עם ראשי ההכשרה באזור Taluyers של תנועת ההתנגדות הצרפתית. בתקופה זו יצא את גבולות המדינה, תחילה לספרד ולקובה ולאחר מכן היגר לארצות הברית. בשנת 1943 החל לעבוד במשרד ממשלתי ועסק בהסברה אנטי-נאצית, מאוחר יותר כאחראי על שידורי החדשות של ארצות הברית לצרפת, הולנד ובלגיה. במקביל, הוסמך לרבנות בישיבת רבנו יצחק אלחנן (1948) וסיים לימודי דוקטורט מאוניברסיטת קולומביה (1949) בנושא "תרגומי התנ"ך לאיטלקית בימי הביניים".
לאחר הקמת מדינת ישראל עלה עם רעייתו, רבקה, והתיישב בעין חרוד. בנית עסק בהוראה בבית הספר התיכון של הקיבוץ, עד הפילוג בתנועה הקיבוצית ומעבר המשפחה לירושלים. בשנת 1950 החל לעבוד כמורה במכון למדריכי חו"ל של הסוכנות היהודית ובשנת 1953 היה למפקח הארצי על הוראת השפה הצרפתית מטעם משרד החינוך והתרבות. בשנת 1959 הצטרף לסגל החוג לתרבות צרפת של האוניברסיטה העברית בירושלים, ובשנת 1965 עבר לייסוד חוג מקביל באוניברסיטת תל אביב. בשנת 1967 מונה לדקאן הסטודנטים של אוניברסיטת תל אביב.
עבודתו האקדמית כללה את חקר השפה הצרפתית וחקר יהדות צרפת. בין פרסומיו המילון הצרפתי-עברי, ספר אודות רש"י וכתביו בצרפתית עתיקה, והוצאת סדרת "ספרי הפתרונות" שבהם ערך כתבי יד של פרשני מקרא מצרפת בימי הביניים.
בנית זכה בפרס ישראל לחקר לשונות היהודים (1999) ובתואר "איש השנה" של המכון הביוגרפי האמריקאי (2000). הוא נמנה עם האישים הבולטים במאה העשרים מטעם המרכז הביוגרפי הבינלאומי. קיבל את אות לגיון הכבוד של ממשלת צרפת על תרומתו להידוק קשרי התרבות בין המדינות.
נפטר בישראל בשנת 2007, בגיל 93.
הערות שוליים

↑  זוכי פרס ישראל לשנת תשנ"ט
| --- | --- |
בקרת זהויות :  NLI: 987007258113505171  BnF: cb12161554d (data)  GND: 118849166  ISNI: 0000 0001 1827 6628  LCCN: n84162609  NTA: 073771813  RERO: 02-A002966074  SUDOC: 060464461  VcBA: 495/200494  VIAF: 79068901   WorldCat (עם VIAF): 79068901
מכונת מין

מכונת מין דמוית נדנדה במוזיאון מכונות המין בפראג
מכונת מין מסוג סיביאן
מכונת מין הוא מכשיר מכני שמשמש להדמיית יחסי מין אנושיים או פעילות מינית אחרת. ניתן לחבר מכונות מין לפין, לשד, לעכוז, לפה או לכל חלק אחר של גוף האדם. מכונות אלו עשויות לחדור מינית את המשתמש בהן.
היסטוריה ושימוש

הוויברטור הומצא במקור לטיפול בהיסטריה של נשים ויקטוריאניות באמצעות אורגזמה רפואית שנגרמת על ידי עיסוי הדגדגן. מכשירים מכניים מוקדמים אלו היו גדולים וחזקים בהרבה מהוויברטורים המודרניים. לקראת תחילת המאה ה-20, הוויברטור נהיה פופולרי בבתי מרחץ ובסאונות באירופה וארצות הברית. גרסאות קומפקטיות יותר, שמופעולת על ידי חשמל, הופיעו מאוחר יותר בקטלוגים של חנויות כלבו.
ניתן למצוא מכונות מין במשחקי BDSM אוטומטיים-ארוטיים ובמשחקי קשירה. ישנן גם מכונות מין שיתופיות שמשתמשות בממשק משתמש אינטרנטי.
הכנס האמריקאי, Arse Elektronika (אנ'), הציג באופן קבוע הדגמות של מכונות מין ומארגן דיבייטים ודיונים אקדמיים על שימוש במכונות מין אלו.
בתרבות

בסרט הקומדיה מ-2008, לקרוא ולשרוף, סוכן האוצר האמריקאי הארי פארר בונה "כיסא דילדו" המונע על דוושה. האתר הפורנוגרפי האמריקאי, Fucking Machines (אנ') הוצג בעיתונות המרכזית כמקור מידע מהימן למכונות מין.
ב-2011, הפסיכולוג האמריקאי, ג'יי. מייקל ביילי (אנ'), הביא הדגמה חיה של מכונות מין בהרצאה שסיפק באוניברסיטת נורת'ווסטרן. הדגמה זו הובילה לסיקור עיתונאי נרחב לגבי החופש האקדמי במכללות בארצות הברית.
ראו גם

BDSM
אביזר מין
רובוט מיני
ורוניק דה קייזר

ורוניק דה קייזר (Véronique Marie Alice Henriette De Keyser; נולדה ב-23 במרץ 1945) היא פוליטיקאית בלגית, הייתה חברת הפרלמנט האירופי מטעם המפלגת הסוציאליסטית כחלק ממפלגת הסוציאליסטים הארופאים בין השנים 2001–2014. דה קייזר היא פסיכולוגית בהכשרתה ופרופסור אמריטוס באוניברסיטת לייז'.
ביוגרפיה > קרירה מדעית

דה קייזר נולדה בבריסל. היא למדה פסיכולוגיה באוניברסיטה החופשית של בריסל וקבלה מהאוניברסיטה תואר דוקטורט. דה קייזר שימשה כמרצה בפקולטה לפסיכולוגיה של אוניברסיטת לייז'. מ-1990 עד 1994 הייתה נשיאת ארגון הפסיכולוגיה הבלגי. דה קייזר. מחקריה עסקו בעולם העבודה המשתנה. היא שימשה נשיאת האגודה הצרפתית לארגונומיה, נשיאת החברה הבלגית לפסיכולוגיה עד 1996 וב-1997 התמנתה לנשיאת "האיגוד האירופאי לפסיכולוגיה ארגונית" וכיהנה בתפקיד עד 2003. היא זכתה במספר פרסים על פעילותה המדעית ובניהם פרס על שם מריה סיבילה מריאן ופרס נאט"ו למצוינות מדעית.
דה קייזר היא מומחית בתחום טעות אנוש באווירונאוטיקה והרדמה. לנושאי המחקר שלה הייתה השפעה על תפקידיה הפוליטיים ופעילותה לחקיקה בתחום הבריאות התעסוקתית.
ביוגרפיה > קרירה פוליטית

ב-2001 החלה לשמש חברה בפרלמנט האירופאי כחברה במפלגת הסוציאליסטים האירופאים. דה קייזר חברה בוועדה לענייני חוץ ומלאת מקום בוועדה לאיכות הסביבה. היא התבטאה נגד המעורבות האמריקנית בעיראק, והביעה את מחויבותה למזרח התיכון, זכויות האדם וזכויות הנשים. ב-2006 עמדה בראש המשלחת משקיפים מטעם הפרלמנט האירופאי לבחירות לרשות הפלסטינית. היא יצאה בראש משלחת דומה גם לדרום סודאן בשנת 2010. בשנת 2014, החליטה מפלגת הסוציאליסטים לא לאפשר לדה קייזר להתמודד לעוד קדנציה.
הערות שוליים

↑  Véronique de Keyser » À propos, ‏2011-03-17
↑  Véronique de Keyser - Fac Psycho 50 ans, events.ulg.ac.be (בצרפתית)
↑  Keyser, Véronique., Error Prevention and Well-Being at Work in Western Europe and Russia : Psychological Traditions and New Trends, Dordrecht: Springer Netherlands, 2001
↑  Staff, Bradley Manning: MEPs' open letter to the US government, the Guardian, ‏2011-11-29 (באנגלית)
↑  For a peaceful political transition in Middle East and North Africa at Global Progressive Forum July 7, 2011
↑  EU election observation mission to the Occupied Palestinian Territory in 2006 - EEAS - European External Action Service - European Commission, EEAS - European External Action Service (באנגלית)
↑  Eeckelaert, Rouba Al-Fattal., Transatlantic trends in democracy promotion : electorial assistance in the Palestinian territories, Farnham: Ashgate Pub, 2013, עמ' 98
↑  "SUDAN: European Union election observers". Flickr (באנגלית אמריקאית). נבדק ב-2018-09-28.
↑  Transcript of Statement of Chief Observer, Veronique de Keyser, European Union Election Observation Mission Hotel Burj Al-Fateh Hotel, Khartoum, Sudan 20th December, 2010
↑  "Véronique De Keyser «jetée comme un chien» par le PS des listes européennes". sudinfo.be (בצרפתית). נבדק ב-2018-09-28.
| --- | --- |
בקרת זהויות :  NLI: 987007279801005171  BnF: cb11909684j (data)  GND: 12030435X  ISNI: 0000 0000 8132 3418  LCCN: n82089896  NTA: 202824926  SUDOC: 026948753  VIAF: 280146461   WorldCat (עם VIAF): 280146461